Villa Serego

Villa Serego je renesansna vila u sjevernotalijanskom naselju San Pietro in Cariano (Provincija Verona), koju je projektirao Andrea Palladio. Historija i karakteristike Naručilac vile bio je veronski aristokrat Marcantonio Serego koji je 1552. od oca naslijedio veliko feudalno imanje Santa Sofija, ali je tek 1565. odlučio radikalno obnoviti kompleks građevina na imanju. Villa Serego bila je jedna od posljednjih vila koju je projektirao Palladio i po mnogočemu drugačija od njegovih dotadašnjih projekata. On je sve prostorije slova rasporedio oko velikih unutrašnjih dvorišta, vjerojatno inspiriran tipičnom rimskom vilom. Umjesto cigle i maltera, ovaj put je gradio od kamena jer je naručilac Serego nedaleko imao veliki kamenolom. Od tog istog vapnenca i to od grubo isklesanih blokova, podigao je niz monumentalnih jonskih stupova i tako stvorio osjećaj snage i moći koji dotad nije imala nijedna njegova vila. Sredinom 19. vijeka vila je doživjela radikalnu rekonstrukciju koju je obavio arhitekt Luigi Trezza koji je na zapadnom boku dogradio nove prostorije Villa Serego je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Villa Sarego a Santa Sofia, San Pietro in Cariano (VR) (na portalu Palladio museum) (it)